钦定古今图书集成/方舆汇编/职方典/第1077卷 > 《碧云洞》邓肃
## 钦定古今图书集成/方舆汇编/职方典/第1077卷 > 《碧云洞》邓肃

“石壁巉岩惊电划，异草幽芳锁春色。群山迤𨓦不能
高，突兀独摩霄汉碧。”芒鞋千尺上崔嵬，手摘星辰脚
底雷。拨破烟云得洞户，醉眼恐是天门开。入门嵯峨
森碧玉，冷风吹面天香馥。箕踞胡床挥麈毫，万指未
充空洞腹。我因避地访名山，扁舟夜度沙溪寒。辛勤
博此一笑喜，太平游立水云间。猛将今无三角虎，狐
狸尽号鳅鳝舞。灵岩知有老龙潜，挽出人间作霖雨。